Aarhuus Stifts-Tidende, 1828-08-07
Trondhjem, den 23de Mai. Alting var forberedt til Festlighederne den 17de Mai, da en Koureer ankom hertil fra Christiania den 14de, som medbragte den velbekjendte kongl. Kundgjørelse. Den almindelige Glæde forvandlede sig øieblikkeligen i almindelig Forbauseelse, der igjen maatte vige for almindelig Bekymring: over at see sig miskjendt, en Følelse, der var saa meget kjendeligere, som den stod i et nøiagtigt Forhold til Trøndernes oprigtige Sindelag og rene Hensigter. Jmidlertid kom Posten den 15de og bragte den Efterretning: at Hs. Maj. Kongen havde ladet kalde til sig nogle af Storthingets Medlemmer, og i de naadigste Udtrykke tilkjendegivet dem de Grunde, ifølge hvilke han fandt sig foranlediget til at misbillige den 17 Mais Høitideligholdelse. Det meldtes tillige, at Thingets Medlemmer, som følge heraf vare blevne enige om, ikke for denne Gang at festligholde Dagen. Trondhjems Borgere toge den eenstemmige Beslutning, at følge Thingets Exempel, uagtet Enhver alt havde længe glædet sig til Dagens Komme og alle Forberedelser vare gjorte. Men alle Festligheder og Gilder bleve hævede, det af Granbar opreiste Tempel nedtaget, Fyrværkerierne indstillede, Tjæretønderne tilsiddelagte, Sangene opbevarede, og Følelserne undertrykte, saa denne Byes Borgere have ved deres Sindighed sat sig et Minde, der vel fortjener at sættes ved Siden af det Fædrenelandssind, som foranledigede Forberedelserne til Festen. Christiania. Ligesom i Trondhjem, saaledes forholdt man sig ogsaa rolig her, følgende Storthingets Exempel. En liden heel characteristisk Omstændighed ville vi ei forbigaae med Taushed, da den atter giver et Exempel paa, hvorledes Jordens Store blandes med dens Smaae, hvorledes de Store og Mægtige ei alene maae befatte sig med Smaatting, men endog kunne sættes i Bevægelse af en Barnestreg. Den latinske Skoles Læresale aabnes almindeligviis et Qvarteers Tid forinden Underviisningen begynder, for at Eleverne kunne samles. J denne Tid ere Drengene, om ikke deres egne Herrer, saa dog uden Lærernes Opsyn. Da et Par Hoftjenere den 17de Mai i den ovenskrevne Tid gik forbi Skolen, saa aabnede nogle Drenge i 2den Classe Vinduerne og raabte: "Viva 17de Mai. Da Lærerne kom var Alting roligt i Skolen. Kl. 11 indfandt Aggershuus=Fæstnings Commandant, Hr. Generalmajor F. C. Baron af Wedel-Jarlsberg, Chef for Cavallerie Brigaden, Hofmarskalk, 1ste Adjutant hos Hs. Maj. Kongen, Ridder af Sværdordenen, sig der for at tale med Rector. Kl. 1 ankom til Skolen Statsraad Chr. A. Diriks, Chef for Departementet for Kirke= og Underviisningsvæsenet, Ordens Under Cantsler og Commandeur af Nordstjerne-Ordenen, ledsaget af Hs. Høiærværdighed Biskoppen over Aggershuus Stift Hr. Sørensen, Overhofprædikant, Ridder af Nordstjernen og Dannebrogs Ordenen, samt Stiftamtmanden over Aggershuus Stift og Amtmanden over Aggershuus Amt Hr. V. Sibbern, Ordens Skatmester og Commandeur af Sværd=Ordenen, hvilke høie Herrer forbleve der til Kl. 3. Efter Sigende blev et Forhør afholdt, hvori først 2de og senere hen sex Drenge tilstode at have udaf Vinduet raabt: "Viva 17de Mai. Forøvrigt bevidnes i Rigstidenden, at man ikke engang har høitidelig. holdt denne Dag som en huuslig Fest. Tildragelserne i Bergen og Christiansund ville forhaabentlig blive kundgjorte ved Trykken.